بانو قدسیہ

بانو قدسیہ (ولادت: 28 نومبر 1928ء – وفات: 4 فروری 2017ء) پاکستان سے تعلق رکھنے والی اردو اور پنجابی زبان کی مشہور و معروف ناول نگار، افسانہ نگار اور ڈراما نویس جو اپنے ناول راجہ گدھ کی وجہ سے خاصی مشہور ہوئیں۔

حالات زندگی 
بانو قدسیہ 28 نومبر، 1928ء کو فیروزپور، برطانوی ہندوستان میں زمیندار گھرانے میں پیدا ہوئیں۔ اُن کے والد چوہدری بدرالزماں چٹھہ زراعت میں بیچلر کی ڈگری رکھتے تھے۔ اُن کا انتقال بانو قدسیہ کی چھوٹی عمر میں ہی ہو گیا تھا جبکہ ابھی بانو قدسیہ محض ساڑھے تین برس کی تھیں۔ تقسیم ہند کے بعد وہ اپنے خاندان کے ساتھ لاہور آ گئیں۔ لاہور آنے سے پہلے وہ وہ مشرقی بھارت کے صوبہ ہماچل پردیش دھرم شالا میں زیر تعلیم رہیں۔ اُن کی والدہ مسز چٹھہ (Chattha) بھی تعلیم یافتہ خاتون تھیں۔ بانو قدسیہ نے مشہور ناول و افسانہ نگار اور ڈراما نویس اشفاق احمد سے شادی کی۔

تعلیم 
وہ اپنے کالج کے میگزین اور دوسرے رسائل کے لیے بھی لکھتی رہی ہیں۔ انہوں نے کنیئرڈ کالج برائے خواتین لاہور سے ریاضیات اور اقتصادیات میں گریجویشن کیا۔ بعد ازاں انہوں نے 1951ء میں گورنمنٹ کالج لاہور سے ایم اے اردو کی ڈگری حاصل کی۔

ادبی خدمات 
بانو قدسیہ نے اردو اور پنجابی زبانوں میں ریڈیو اور ٹیلی ویژن کے لیے بہت سے ڈرامے بھی لکھے۔ اُن کا سب سے مشہور ناول راجہ گدھ ہے۔ اُن کے ایک ڈرامے آدھی بات کو کلاسک کا درجہ حاصل ہے۔

اعزازات 
1983ء میں حکومت پاکستان کی جانب سے بانو قدسیہ کو ستارۂ امتیاز سے نوازا گیا۔ 2010ء میں دوبارہ حکومت پاکستان کی جانب سے ہلال امتیاز سے نوازا گیا جبکہ 2012ء میں کمالِ فن ایوارڈ سے نوازا گیا۔ 2016ء میں اُنہیں اعزازِ حیات (Lifetime Achievement Award) سے نوازا گیا۔

28 نومبر 2020ء کو، گوگل نے بانو قدسیہ کی 92 ویں سالگرہ پر گوگل ڈوڈل ان کے نام کر کے انہیں خراجِ عقیدت پیش کیا ہے۔

وفات 
بانو قدسیہ 26 جنوری 2017ء کو بعارضہ ضیق النفس لاہور کے اتفاق ہسپتال میں داخل کروایا گیا جہاں وہ دس روز زیر علاج رہیں۔ بروز ہفتہ 4 فروری 2017ء کو شام 5 بجکر 15 منٹ پر بانو قدسیہ 88 سال کی عمر میں انتقال کرگئیں۔ اُن کی عمر 88 سال 2 ماہ 7 دن شمسی تھی۔ اُن کی نماز جنازہ 5 فروری 2017ء کو E بلاک، ماڈل ٹاؤن، لاہور میں دوپہر 03:30 بجے اداء کی گئی جبکہ تدفین G بلاک قبرستان ماڈل ٹاؤن، لاہور میں کی گئی۔

تصانیف 

 آتش زیر پا
 آدھی بات
 ایک دن
 امر بیل
 آسے پاسے 
 بازگشت
 چہار چمن
 چھوٹا شہر، بڑے لوگ
 دست بستہ
 دوسرا دروازہ
 دوسرا قدم
 فٹ پاتھ کی گھاس
 حاصل گھاٹ
 ہوا کے نام
 ہجرتوں کے درمیان
 کچھ اور نہیں 
 لگن اپنی اپنی

 مرد ابریشم
 موم کی گلیاں 
 نا قابل ذکر
 پیا نام کا دیا
 پروا
 راجہ گدھ
 سامان وجود
 شہر بے مثال
 شہر لازوال آباد ویرانے 
 سدھراں
 سورج مکھی
 تماثیل
 توجہ کی طالب
 "پھر اچانک یوں ہوا"
 "راہ رواں"

مزید دیکھیے 
 اشفاق احمد
 قدرت اللہ شہاب
 ممتاز مفتی
 ابن انشاء

بیرونی روابط 
 پرستاروں کی ویب سائٹ
 ڈاؤن لوڈ / مطالعہ راجا گدھ

حوالہ جات 

1928ء کی پیدائشیں
2017ء کی وفیات
4 فروری کی وفیات
اردو افسانہ نگار
اردو محققین
اردو ناول نگار
اردو نثر نگار
اکیسویں صدی کی پاکستانی مصنفات
اکیسویں صدی کی مصنفات
اکیسویں صدی کے پاکستانی فلسفی
اکیسویں صدی کے پاکستانی مصنفین
اکیسویں صدی کے فلسفی
اکیسویں صدی کے ناول نگار
اکیسویں صدی کے ڈراما نگار اور ڈراما نویس
بیسویں صدی کی پاکستانی مصنفات
بیسویں صدی کی مصنفات
بیسویں صدی کے پاکستانی فلسفی
بیسویں صدی کے پاکستانی مصنفین
بیسویں صدی کے فلسفی
بیسویں صدی کے مصنفین
بیسویں صدی کے ناول نگار
بیسویں صدی کے ڈراما نگار اور ڈراما نویس
پاکستانی افسانہ نگار
پاکستانی خواتین فلسفی
پاکستانی خواتین ناول نگار
پاکستانی سنی
پاکستانی فلسفی
پاکستانی محققین
پاکستانی مسلم شخصیات
پاکستانی مصنفات
پاکستانی مصنفین
پاکستانی ناول نگار
پاکستانی نثر نگار
پاکستانی ڈراما نگار اور ڈراما نویس
پنجابی زبان کے مصنفین
پنجابی شخصیات
ستارۂ امتیاز وصول کنندگان
فضلا کنیئرڈ کالج
فضلا گورنمنٹ کالج یونیورسٹی لاہور
لاہور کے مصنفین
لاہوری شخصیات
ہلال امتیاز وصول کنندگان
اردو مصنفین
پی ٹی وی اعزاز یافتہ